CELEX: 32015R1844
Language: hu
Date: 2015-07-13 00:00:00
Title: A Bizottság (EU) 2015/1844 felhatalmazáson alapuló rendelete (2015. július 13.) a 389/2013/EU rendeletnek a Kiotói Jegyzőkönyv 2012 utáni technikai végrehajtása tekintetében történő módosításáról (EGT-vonatkozású szöveg)

15.10.2015   
            
            
               HU
            
            
               Az Európai Unió Hivatalos Lapja
            
            
               L 268/1
            
         A BIZOTTSÁG (EU) 2015/1844 FELHATALMAZÁSON ALAPULÓ RENDELETE
   (2015. július 13.)
   a 389/2013/EU rendeletnek a Kiotói Jegyzőkönyv 2012 utáni technikai végrehajtása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az üvegházhatást okozó gázok kibocsátásának nyomon követésére és bejelentésére, valamint az éghajlatváltozással kapcsolatos egyéb információk nemzeti és uniós szintű bejelentésére szolgáló rendszerről, valamint a 280/2004/EK határozat hatályon kívül helyezéséről szóló, 2013. május 21-i 525/2013/EU európai parlamenti és tanácsi rendeletre (1) és különösen annak 10. cikke (5) és (6) bekezdésére,
   mivel:
   
               (1)
            
            
               Az ENSZ Éghajlat-változási Keretegyezménye (UNFCCC) Feleinek Konferenciája, amely a Kiotói Jegyzőkönyv részes feleinek találkozójául szolgál, elfogadta a dohai módosítást, amely létrehozta a Kiotói Jegyzőkönyv második kötelezettségvállalási időszakát, amely 2013. január 1-jétől2020. december 31-ig tart (a továbbiakban: a dohai módosítás). Az Unió a dohai módosítást az (EU) 2015/1339 tanácsi határozattal (2) fogadta el (a megerősítésről szóló határozat).
            
         
               (2)
            
            
               A Kiotói Jegyzőkönyv dohai módosításának szükséges technikai végrehajtását az uniós kibocsátásiegység-forgalmi jegyzékben és a Kiotói Jegyzék nemzeti kibocsátásiegység-forgalmi jegyzékeiben kell elvégezni. Szükség van továbbá a 2003/87/EK európai parlamenti és tanácsi irányelvvel (3) és a 406/2009/EK európai parlamenti és tanácsi határozattal (4) való összhang biztosítására, valamint a nemzetközileg elfogadott elszámolási követelmények következetes végrehajtására, a kibocsátható mennyiségi egységek, eltávolítási egységek, kibocsátáscsökkentési egységek, igazolt kibocsátáscsökkentések, igazolt időszakos kibocsátáscsökkentések és igazolt tartós kibocsátáscsökkentések Unió és tagállamok általi elszámolása tekintetében az átláthatóság fokozására és a pontosság garantálására, miközben a lehető legnagyobb mértékben el kell kerülni az adminisztratív terheket és költségeket, ideértve a nyereségrészhez, valamint az informatikai eszközök fejlesztéséhez és karbantartásához kapcsolódó adminisztratív terheket és költségeket is.
            
         
               (3)
            
            
               A dohai módosítás hatálybalépésekor az Uniónak és a tagállamoknak a Kiotói Jegyzék nemzeti kibocsátásiegység-forgalmi jegyzékeiben a megerősítésről szóló határozattal összhangban meghatározott uniós kibocsátható mennyiséggel megegyező számú kibocsátható mennyiségi egységet (KME-ket) kell kibocsátaniuk, azokhoz hozzáadva a Kiotói Jegyzőkönyv 3. cikke (7a) bekezdésének alkalmazásából adódó mennyiségeket.
            
         
               (4)
            
            
               Egy adott tagállam éves kibocsátási jogosultságának a 406/2009/EK határozat 10. cikke vagy az 525/2013/EU rendelet 27. cikke keretében végzett felfelé történő kiigazítását követően a tagállam számára pótlólagos KME-k szerzése válhat szükségessé a második kötelezettségvállalási időszak végén, amennyiben e pótlólagos éves kibocsátási jogosultságát a 406/2009/EK határozat keretében a kibocsátásai fedezésére használta, vagy egy másik tagállamra ruházta át. Az adott tagállam az 525/2013/EU rendelet 3. cikkének 13b. pontja szerinti előző kötelezettségvállalási időszakból megmaradt tartalékát is használhatja, amennyiben kibocsátása magasabb, mint a kibocsátható mennyisége. Minden ebből adódó KME megszerzése esetében a KME-k első nemzetközi átruházásakor az 525/2013/EU rendelet 10. cikke (1) bekezdésének megfelelően nyereségrészt kellene elszámolni. Az ilyen helyzetek adott esetben az 525/2013/EU rendelet 10. cikkének (7) bekezdése értelmében az uniós jogszabályok végrehajtásának a Kiotói Jegyzőkönyv keretében elfogadott szabályokhoz való igazításában tapasztalható elszámolási következetlenségeknek minősülhetnek.
            
         
               (5)
            
            
               Elő kell írni, hogy a Kiotói Jegyzőkönyv szerinti második kötelezettségvállalási időszak végén elszámolási folyamatra van szükség, hogy biztosítani lehessen az éves kibocsátási jogosultságok bármely nettó átruházásának a KME-kban való rendezését a 406/2009/EK határozatnak megfelelően.
            
         
               (6)
            
            
               A 2003/87/EK irányelv 11a. cikkének megfelelően a helyhez kötött létesítmények üzemeltetői és a légi járművek üzemeltetői IKCS-kat és KCSE-ket cserélhetnek kibocsátási egységekre. A Kiotói Jegyzőkönyv szerinti első kötelezettségvállalási időszakban érvényes IKCS-k és KCSE-k a második kötelezettségvállalási időszakban potenciálisan EU ETS kibocsátásoknak felelnek meg. Mivel a dohai módosítás korlátozza a IKCS-k és KCSE-k Kiotói Jegyzőkönyv szerinti első kötelezettségvállalási időszakból a másodikba való átvitelét, a tagállamoknak e potenciális kibocsátások fedezésére megfelelő számú, az első kötelezettségvállalási időszakban érvényes KME-t kell átruházniuk az Unióra, az Uniónak pedig át kell ruháznia a tagállamokra a Kiotói Jegyzőkönyv szerinti első kötelezettségvállalási időszakban érvényes megfelelő IKCS-kat és KCSE-ket, amelyeket a helyhez kötött létesítmények vagy a légi járművek üzemeltetőitől kaptak a kibocsátási egységekért cserébe.
            
         
               (7)
            
            
               Ezért a 389/2013/EU rendeletet (5) ennek megfelelően módosítani kell.
            
         
               (8)
            
            
               E rendeletnek sürgősen hatályba kell lépnie, mivel a Kiotói Jegyzőkönyv szerinti első kötelezettségvállalási időszak kötelezettségvállalásainak teljesítésére az 525/2013/EU rendelet 11. cikkének (2) bekezdésében előírt kiegészítő időszak leteltét megelőzően átmeneti átruházásokat kell végezni.
            
         
               (9)
            
            
               E rendeletet a Kiotói Jegyzőkönyv dohai módosítása hatálybalépésének napjától kell alkalmazni, kivéve, ha az átmeneti átruházásokról van szó,
            
         ELFOGADTA EZT A RENDELETET:
   1. cikk
   A 389/2013/EU rendelet a következőképpen módosul:
   
               1.
            
            
               A szöveg a következő 73a. cikkel egészül ki:
               „73a. cikk
               Az EU ETS keretében cserélt IKCS-k és KCSE-k átruházása
               (1)   A központi tisztviselő minden nemzeti tisztviselőt tájékoztat az e rendelet 60. cikke alapján az adott tagállam által kezelt üzemeltetői számlákról és a légijármű-üzemeltetői számlákról átruházott, az első kötelezettségvállalási időszakban érvényes IKCS-k és KCSE-k számáról. A központi tisztviselő e számhoz hozzáadja az e rendelet 60. cikke alapján az olyan tagállamok által kezelt üzemeltetői számlákról és a légijármű-üzemeltetői számlákról átruházott, az első kötelezettségvállalási időszakban érvényes IKCS-k és KCSE-k számának egy részét, amelyek az első kötelezettségvállalási időszakban nem rendelkeznek kiotói jegyzékkel, az IKCS-knak és KCSE-knek az első kötelezettségvállalási időszakból a másodikba való átvitele tekintetében az adott tagállamra érvényes mennyiségi korlátok arányában.
               (2)   A Kiotói Jegyzőkönyv szerinti első kötelezettségvállalási időszak kötelezettségvállalásainak teljesítésére az 525/2013/EU rendelet 11. cikkének (2) bekezdésében előírt kiegészítő időszak leteltét megelőzően a központi tisztviselő minden nemzeti kiotói jegyzékbe az e rendelet (1) bekezdésének megfelelően meghatározott teljes számmal megegyező számú, az első kötelezettségvállalási időszakban érvényes IKCS-t és KCSE-t vezet át az európai uniós nemzetközi jóváírási számláról.
               (3)   A központi tisztviselő biztosítja, hogy az EUTL megakadályozza az (1) bekezdésnek megfelelően átruházott egységekkel végzett minden tranzakciót az alábbiak kivételével:
               
                           a)
                        
                        
                           az egységek törlése az 525/2013/EU rendelet 10. cikkének (1) bekezdésével összhangban;
                        
                     
                           b)
                        
                        
                           az egységek visszavonása az 525/2013/EU rendelet 11. cikkével összhangban;
                        
                     
                           c)
                        
                        
                           az egységek átvitele az első kötelezettségvállalási időszakból a másodikba az 525/2013/EU rendelet 10. cikkének (1) bekezdésével összhangban;
                        
                     
                           d)
                        
                        
                           az egységek átruházása egy kiotói jegyzéken belül.
                        
                     (4)   A (2) bekezdésnek megfelelően elvégzett átruházás után közvetlenül minden nemzeti tisztviselő a (2) bekezdésnek megfelelően az adott tagállamnak visszaadott jóváírásokkal megegyező számú KME-t vezet át az uniós kibocsátásiegység-forgalmi jegyzékben vezetett megfelelő részesfél-számlára.”
            
         
               2.
            
            
               A szöveg a következő 73b–73 g. cikkekkel egészül ki:
               „73b. cikk
               A KME-k kibocsátása és letétbe helyezése
               (1)   Az egységek 525/2013/EU európai parlamenti és tanácsi rendelet (6) 11. cikke (3) bekezdése szerinti visszavonási tranzakcióját megelőzően a központi tisztviselő köteles:
               
                           a)
                        
                        
                           az (EU) 2015/1339 tanácsi határozattal (7) összhangban meghatározott uniós kibocsátható mennyiséggel megegyező számú KME-t kibocsátani az uniós kibocsátásiegység-forgalmi jegyzékben vezetett EU KME számlán;
                        
                     
                           b)
                        
                        
                           a 2010/634/EU bizottsági határozatnak (8) megfelelően létrehozott általános célú kibocsátási egységek számával megegyező számú KME-t azonnal átruházni az EU KME számláról az uniós kibocsátásiegység-forgalmi jegyzékben vezetett ETS KME letéti számlára.
                        
                     (2)   Az ESD megfelelési számlának a 31. cikk szerinti 2020-as lezárását követően legkésőbb három hónappal minden nemzeti tisztviselő köteles:
               
                           a)
                        
                        
                           az adott tagállam számára a megerősítésről szóló határozattal összhangban meghatározott mennyiséggel megegyező számú KME-t kibocsátani a nemzeti kiotói jegyzékben vezetett részesfél-számlára;
                        
                     
                           b)
                        
                        
                           a 406/2009/EK határozat 3. cikkének (2) bekezdése alapján az adott tagállamot az összes évre megillető éves kibocsátási jogosultságnak megfelelő ÉKJE-k összes számának megfelelő számú – az 525/2013/EU rendelet 27. cikkének (2) bekezdése szerinti módosítások elvégzését megelőzően megállapított – KME-t azonnal átruházni a részesfél-számláról a kibocsátásiegység-forgalmi jegyzékben vezetett ESD KME letéti számlára.
                        
                     (3)   A 73f. cikkben előírt elszámolási folyamat lezárását megelőzően a központi tisztviselő biztosítja, hogy az EUTL megakadályozza az ETS KME letéti számláról vagy az ESD KME letéti számláról származó KME-kkel végzett minden tranzakciót, az alábbiak kivételével:
               
                           a)
                        
                        
                           a 88. cikk (2) bekezdése alapján az ESD elvetési számlára átruházott ÉKJE-k számával megegyező számú vagy annál kevesebb KME törlése vagy átruházása;
                        
                     
                           b)
                        
                        
                           az e rendelet 31. cikkének (4) bekezdése alapján az ESD elvetési számlára átruházott ÉKJE-k számával megegyező számú azon KME-k visszavonása az 525/2013/EU rendelet 11. cikke (3) bekezdésének megfelelően, amelyek e rendelet 77. cikke szerint megegyeznek az ESD megfelelési számlán rögzített üvegházhatásúgáz-kibocsátás mennyiségével;
                        
                     
                           c)
                        
                        
                           a 31. cikk (4) bekezdése alapján az ESD elvetési számlára átruházott ÉKJE-k számával megegyező számú vagy annál kevesebb azon KME-k törlése vagy átruházása, amelyek e rendelet 77. cikke szerint túllépik az ESD megfelelési számlán rögzített üvegházhatásúgáz-kibocsátás mennyiségét;
                        
                     
                           d)
                        
                        
                           az elszámolási folyamatok céljából szükséges átruházások a 73f. cikknek megfelelően;
                        
                     
                           e)
                        
                        
                           a KME-k KCSE-kké való átalakítása, feltéve, hogy az átalakítandó KME-k számával, plusz az 525/2013/EU rendelet 10. cikke (1) bekezdésében említett nyereségrész alapú illeték teljesítéséhez szükséges KCSE-k számával megegyező számú ÉKJE e rendelet 31. cikkének (4) bekezdése értelmében átvezetésre került az ESD elvetési számlára.
                        
                     73c. cikk
               Az egységek átruházása és felhasználása
               (1)   A központi tisztviselő gondoskodik arról, hogy az EUTL megakadályozza az olyan IKCS-kat, KCSE-ket, iIKCS-kat és htIKCS-érintő tranzakciókat, amelyeket a 81. cikknek megfelelően használtak fel, az alábbiak kivételével:
               
                           a)
                        
                        
                           egységek átruházása az uniós kibocsátásiegység-forgalmi jegyzékben vezetett ESD megfelelési számlákról a megfelelő tagállami kiotói jegyzékre a 31. cikk (3) bekezdésének megfelelően;
                        
                     
                           b)
                        
                        
                           az egységek visszavonása az 525/2013/EU rendelet 11. cikkének megfelelően;
                        
                     
                           c)
                        
                        
                           az egységek átvitele az első kötelezettségvállalási időszakból a másodikba az 525/2013/EU rendelet 10. cikkének (1) bekezdésével összhangban.
                        
                     (2)   Az 525/2013/EU rendelet 10. cikkének (1) bekezdésével összhangban az egységeknek az első kötelezettségvállalási időszakból a másodikba történő átvitelét követően a központi adminisztrátor gondoskodik arról, hogy az EUTL e rendelet 81. cikkének megfelelően megakadályozza az IKCS-k, KCSE-k, iIKCS-k vagy htIKCS felhasználását, kivéve, ha ezen egységek a Kiotói Jegyzőkönyv második kötelezettségvállalási időszakában is érvényesek.
               73d. cikk
               Az egységek törlése
               (1)   Az 525/2013/EU rendelet 10. cikkének (1) bekezdésével összhangban az egységeknek az első kötelezettségvállalási időszakból a másodikba történő átvitelét követően a központi adminisztrátor törli a légiközlekedési leadási elkülönítő számlán maradt IKCS-kat és KCSE-ket.
               (2)   Az 525/2013/EU rendelet 10. cikkének (1) bekezdésével összhangban az egységek első kötelezettségvállalási időszakból a másodikba való átvitelének teljesítését követően a központi tisztviselő felkéri a nemzeti tisztviselőket, hogy töröljék – vagy ő maga törli – a Kiotói Jegyzőkönyv első kötelezettségvállalási időszakában érvényes azon IKCS-kat és KCSE-ket, amelyeket az uniós kibocsátásiegység-forgalmi jegyzéknek az európai uniós kibocsátáskereskedelmi rendszerhez tartozó számláin kezelnek.
               73e. cikk
               Az egységek visszavonása
               Amilyen mértékben a 2003/87/EK irányelv által lefedett kibocsátások meghaladják a megerősítésről szóló határozat szerint meghatározott uniós kibocsátási egységeket, a központi tisztviselő olyan mértékben visszavonja a KME-ket az EU PPSR számláról.
               73f. cikk
               Átvitel a kibocsátásiegység-forgalmi jegyzékben
               A központi tisztviselőnek minden, a kibocsátáskereskedelmi rendszerbeli központi elszámolószámlán lévő KME-t és az e rendelet 73a. cikkének (4) bekezdése szerint átruházott KME-t át kell vinnie az 525/2013/EU rendelet 10. cikkének (1) bekezdése szerint létrehozott EU PPSR számlára.
               73g. cikk
               Elszámolási folyamatok
               (1)   A ESD megfelelési számlának 2020-ra vonatkozóan a 31. cikkel összhangban történő lezárását követő hat hónapon belül a központi tisztviselő minden tagállam számára kiszámítja az elszámolási értéket oly módon, hogy az ÉKJE-k tagállamok között a 2013–2020 közötti időszakban történt nettó átruházását levonja az ÉKJE-k nettó megszerzéséből.
               (2)   Amennyiben egy tagállam esetében az (1) bekezdésnek megfelelően negatív elszámolási érték keletkezik, az adott nemzeti tisztviselő az elszámolási értékkel megegyező számú KME-t vezet át a kibocsátáskereskedelmi rendszerbeli ESD-letéti számlájáról a kibocsátáskereskedelmi rendszerbeli központi elszámolószámlára.
               (3)   Amennyiben egy tagállam esetében az (1) bekezdésnek megfelelően pozitív elszámolási érték keletkezik, valamint azt követően, hogy a (2) bekezdés szerinti összes átruházás megtörtént, a központi tisztviselő az elszámolási értékkel megegyező számú KME-t vezet át az adott tagállam részesfél-számlájára.
               (4)   Az e cikk (2) bekezdésében említett átruházás teljesítését megelőzően az adott nemzeti tisztviselő először a KME-k első nemzetközi átruházásakor az 525/2013/EU rendelet 10. cikke (1) bekezdésének megfelelő nyereségrésszel megegyező számú KME-t vezet át.
               
                  (6)  Az Európai Parlament és a Tanács 2013. május 21-i 525/2013/EU rendelete az üvegházhatást okozó gázok kibocsátásának nyomon követésére és bejelentésére, valamint az éghajlatváltozással kapcsolatos egyéb információk nemzeti és uniós szintű bejelentésére szolgáló rendszerről, valamint a 280/2004/EK határozat hatályon kívül helyezéséről (HL L 165., 2013.6.18., 13. o.)."
						
               
                  (7)  A Tanács 2015. július 13-i (EU) 2015/1339 határozata az ENSZ Éghajlat-változási Keretegyezményéhez fűzött Kiotói Jegyzőkönyv dohai módosításának az Európai Unió nevében történő megkötéséről, valamint az abból származó kötelezettségek közös teljesítéséről (HL L 207., 2015.8.4., 1. o.)."
						
               
                  (8)  A Bizottság 2010. október 22-i 2010/634/EU határozata az Európai Unió kibocsátáskereskedelmi rendszerének keretében a 2013. évben kiadható kibocsátási egységek uniós szintű mennyiségének kiigazításáról, valamint a 2010/384/EU határozat hatályon kívül helyezéséről (HL L 279., 2010.10.23., 34. o.).”"
						
            
         
               3.
            
            
               Az I. melléklet e rendelet mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Az 1. cikk (2) és (3) bekezdését azonban azt követően kell alkalmazni, hogy a Bizottság az Európai Unió Hivatalos Lapjában kihirdette a Kiotói Jegyzőkönyv dohai módosításának hatálybalépéséről szóló közleményt.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 13-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 165., 2013.6.18., 13. o.
   
   
      (2)  A Tanács 2015. július 13-i (EU) 2015/1339 határozata az ENSZ Éghajlat-változási Keretegyezményéhez fűzött Kiotói Jegyzőkönyv dohai módosításának az Európai Unió nevében történő megkötéséről, valamint az abból származó kötelezettségek közös teljesítéséről (HL L 207., 2015.8.4., 1. o.)
   
      (3)  Az Európai Parlament és a Tanács 2003. október 13-i 2003/87/EK irányelve az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).
   
      (4)  Az Európai Parlament és a Tanács 2009. április 23-i 406/2009/EK határozata az üvegházhatású gázok kibocsátásának a 2020-ig terjedő időszakra szóló közösségi kötelezettségvállalásoknak megfelelő szintre történő csökkentésére irányuló tagállami törekvésekről (HL L 140., 2009.6.5., 136. o.).
   
      (5)  A Bizottság 2013. május 2-i 389/2013/EU rendelete a 2003/87/EK európai parlamenti és tanácsi irányelv, valamint a 280/2004/EK és a 406/2009/EK európai parlamenti és tanácsi határozat szerinti uniós kibocsátásiegység-forgalmi jegyzék létrehozásáról, továbbá a 920/2010/EU és az 1193/2011/EU bizottsági rendelet hatályon kívül helyezéséről (HL L 122., 2013.5.3., 1. o.).
   
      MELLÉKLET
      Az (EU) 389/2013 rendelet I. melléklete I-I. táblázatának V. része („Kiotói számlák az európai konszolidált kibocsátásiegység-forgalmi jegyzékrendszerben”) az alábbi sorokkal egészül ki:
      
         
                     Számlatípus elnevezése
                  
                  
                     Számlatulajdonos
                  
                  
                     Számlakezelő
                  
                  
                     Az e típusba tartozó számlák száma
                  
                  
                     Nem kiotói egységek
                  
                  
                     Kiotói egységek
                  
               
                     Kibocsátási egységek
                  
                  
                     ÉKJE
                  
                  
                     KME
                  
                  
                     IKCS
                  
                  
                     KCSE
                  
                  
                     htIKCS/iIKCS
                  
                  
                     ETE, ETE-ből származó KCSE
                  
               
                     Általános célú kibocsátási egységek
                  
                  
                     Légi közlekedési kibocsátási egységek
                  
               V.   Kiotói számlák az európai konszolidált kibocsátásiegység-forgalmi jegyzékrendszerben
                  
               
                     „EU KME-számla
                  
                  
                     EU
                  
                  
                     Központi tisztviselő
                  
                  
                     1
                  
                  
                     Nem
                  
                  
                     Nem
                  
                  
                     Nem
                  
                  
                     
                        Igen
                     
                  
                  
                     Nem
                  
                  
                     Nem
                  
                  
                     Nem
                  
                  
                     Nem
                  
               
                     A vállaláselosztási határozat hatálya alá eső KME letéti számla
                  
                  
                     Tagállam
                  
                  
                     Kiotói Jegyzék kezelője
                  
                  
                     1/jegyzék
                  
                  
                     Nem
                  
                  
                     Nem
                  
                  
                     Nem
                  
                  
                     
                        Igen
                     
                  
                  
                     Nem
                  
                  
                     Nem
                  
                  
                     Nem
                  
                  
                     Nem
                  
               
                     Légiközlekedési leadási elkülönítő számla
                  
                  
                     EU
                  
                  
                     Központi tisztviselő
                  
                  
                     1
                  
                  
                     Nem
                  
                  
                     Nem
                  
                  
                     Nem
                  
                  
                     
                        Igen
                     
                  
                  
                     
                        Igen
                     
                  
                  
                     
                        Igen
                     
                  
                  
                     Nem
                  
                  
                     Nem
                  
               
                     PPSR számla (az előző kötelezettségvállalási időszakból megmaradt tartalék)
                  
                  
                     A Kiotói Jegyzőkönyv részes fele
                  
                  
                     Kiotói jegyzék jegyzékkezelője (az uniós kibocsátásiegység-forgalmi jegyzékben: a központi tisztviselő)
                  
                  
                     1/jegyzék
                  
                  
                     Nem
                  
                  
                     Nem
                  
                  
                     Nem
                  
                  
                     
                        Igen
                     
                  
                  
                     Nem
                  
                  
                     Nem
                  
                  
                     Nem
                  
                  
                     Nem
                  
               
                     A közös kötelezettségvállalási határozat szerinti központi elszámolószámla
                  
                  
                     EU
                  
                  
                     Központi tisztviselő
                  
                  
                     1
                  
                  
                     Nem
                  
                  
                     Nem
                  
                  
                     Nem
                  
                  
                     
                        Igen
                     
                  
                  
                     Nem
                  
                  
                     Nem
                  
                  
                     Nem
                  
                  
                     Nem”